TSTH มีเซอร์ไพรส์ กำไร Q2 (สิ้นสุดก.ย.) พลิกกำไร
TSTH เผยกำไร Q2 (สิ้นสุดก.ย.) พลิกกำไร มาที่ 47 ลบ. แจงบริษัทควบคุมต้นทุนและเงินทุนหมุนเวียนอย่างมีประสิทธิภาพ
27 ต.ค. 2558

บริษัท ทาทา สตีล (ประเทศไทย) จำกัด (มหาชน) หรือ TSTH และบริษัทย่อย รายงานผลการดำเนินงานไตรมาส 2 สิ้นสุดวันที่ 30 ก.ย.58 มีกำไรสุทธิ 47 ล้านบาท หรือมีกำไรสุทธิ 0.01 บาทต่อหุ้น เทียบกับไตรมาสเดียวกันในปีก่อนที่มีผลขาดทุนสุทธิ 88 ล้านบาท หรือขาดทุนสุทธิ 0.01 บาทต่อหุ้น
ขณะที่ผลการดำเนินงานงวด 6 เดือนมีกำไรสุทธิ 57.63 ล้านบาท หรือมีกำไรสุทธิ 0.01 บาทต่อหุ้น เทียบกับช่วงเดียวกันในปีก่อนที่มีผลขาดทุนสุทธิ 69.68 ล้านบาท หรือมีผลขาดทุนสุทธิ 0.01 บาทต่อหุ้น
 
ทั้งนี้ ผลการดำเนินงานในไตรมาสดังกล่าวพลิกมีกำไรเนื่องจากบริษัทมีการควบคุมต้นทุนและเงินทุนหมุนเวียนที่มีประสิทธิภาพ ทั้งนี้บริษัทได้จัดหาวัตถุดิบในราคาต่ำ ขณะที่การบริหารสินค้าคงคลังและสัดส่วนการขายตลอดจนการบริหารผลต่างราคาและวัตถุดิบที่ทำได้ดีขึ้น ด้วยต้นทุนค่าใช้จ่ายคงที่ที่ต่ำลงทำให้บริษัทมีกำไรสุทธิก่อนหักภาษีในไตรมาสดังกล่าวสูงกว่าแผนที่วางไว้